Nordjyske Bank har solgt 6.121.505 aktier og forhøjet bankens kapitalgrundlag med cirka 700 millioner kroner. Jyske Bank ejer nu cirka 30 procent af banken.

Fra den 9. til 22. juni har Nordjyske Bank solgt 6.121.505 aktier nye aktier. På forhånd havde banken sikret sig, at aktierne ville blive solgt, ved at lave en aftale med Jyske Bank, som nu ejer cirka 30 procent af Nordjyske Bank. Aktierne har en værdi af 10 kroner, og er blevet solgt til kurs 115. Jyske Banks direktør Anders Dam har udtalt, at købet af aktierne er en langsigtet investering. Jyske Bank ønsker ikke at få nogen indflydelse i enten bestyrelsen eller repræsentantskab. - Vi har i hele fusionsprocessen oplevet en stor opbakning fra aktionærer, kunder og øvrige samarbejdspartnere. Vi glæder os derfor til at komme rundt i markedsområdet for at fortælle om de mange muligheder, som vi ser for det fremtidige samarbejde, siger Claus Andersen, direktør i Nordjyske Bank.